**Johnny Oduya** (s. 1. lokakuuta 1981 Tukholma, Ruotsi) on kenialaisia sukujuuria omaava ruotsalainen entinen jääkiekkoilija, pelipaikaltaan hän oli puolustaja. Hänen viimeinen seuransa NHL:ssä oli Philadelphia Flyersia.

Ura
---

Oduyan ensimmäinen seura oli Hammarby IF, jossa hän pelasi juniorina. Vuonna 2000 hän siirtyi 19-vuotiaana Pohjois-Amerikkaan QMJHL:ään. Hän vietti junioriliigassa yhden kauden, jonka hän jakoi Moncton Wildcatsissa ja Victoriaville Tigresissä. Tämän jälkeen hän palasi Ruotsiin Allsvenskanissa pelaavaan Hammarbyyn, jossa hän pelasi kaksi kautta.

Tämän jälkeen Oduya siirtyi Elitserienissä pelaavaan Djurgårdeniin. Oduya pelasi seurassa kaksi kautta ja hänet tunnettiin aggressiivisena ja kovaa pelaavana puolustajana. Hän kulutti paljon jäähypenkkiä, ensimmäisellä kaudellaan 173 minuuttia. Kaudeksi 2005–2006 hän siirtyi Frölundaan, jossa hän teki piste-ennätyksensä.

Kaudeksi 2006–2007 Oduya siirtyi NHL-seura New Jersey Devilsiin. Kun lukuisia Devilsin puolustajia loukkaantui, Oduya sai paikan kokoonpanossa. Hän käytti näytönpaikkansa hyvin, ja pelasi joskus 20 minuuttia per peli. Pudotuspeleissä hän ei päässyt pelaamaan. Kaudella 2007–2008 hän oli Devilsin puolustuksen kantavia voimia ja teki 26 tehopistettä.

Kaudella 2008–2009 hän teki piste-ennätyksensä (29) NHL:ssä ja pääsi pelaamaan ensimmäistä kertaa urallaan pudotuspeleissä. Kaudella 2009–2010 hän pelasi Devilsissä 40 ottelua, joissa hän teki vain neljä tehopistettä. Helmikuussa 2010 Oduya myytiin Atlanta Thrashersiin Niclas Bergforsin, Patrice Cormierin ja vuoden 2010 NHL:n varaustilaisuuden ensimmäisen kierroksen varauksen kanssa vaihdossa Ilja Kovaltšukiin ja Anssi Salmelaan. Oduya pelasi Thrashersissa 27 ottelua kauden 2009–2010 lopulla sekä täydet 82 runkosarjaottelua kaudella 2010–2011. Hän aloitti kauden 2011–2012 Winnipeg Jetsissä, kun Thrashers oli muuttanut keväällä 2011 Winnipegiin. 

Oduya siirtyi helmikuussa 2012, NHL-kauden 2011–2012 viimeisenä siirtopäivänä, Chicago Blackhawksiin. Jets sai vaihdossa toisen ja kolmannen kierroksen varausvuorot NHL:n varaustilaisuudessa 2013. Työsulun lyhentämällä kaudella 2012–2013 hän oli voittamassa Stanley Cupia, kun Blackhawks voitti NHL:n loppuottelusarjassa Boston Bruinsin otteluvoitoin 4–2. Oduya teki pudotuspeleissä 2013 kahdeksan tehopistettä 23:ssa ottelussa saaden muun muassa syöttöpisteen Dave Bollandin tekemään mestaruuden ratkaisseeseen maaliin.

Heinäkuussa 2015, Oduya siirtyi Dallas Starsin riveihin. Kaudeksi 2016–2017 Oduya siirtyi takaisin Chicago Blackhawksiin. Kauden 2017–2018 Oduya aloitti Ottawa Senatorsissa, josta siirtyi siirtotakarajalla waiwer-listan Philadelphia Flyersiin.

Maajoukkueura
-------------

Oduya edusti Ruotsin maajoukkuetta vuoden 2009 MM-kisoissa. Hän teki arvokisadebyytissään neljä tehopistettä ja voitti pronssia. Hän edusti maata myös Vancouverin talviolympialaisissa 2010, mutta jäi vähälle peliajalle.

Uran jälkeen
------------

Lopetettuaan jääkiekkouransa vuonna 2018 hän perusti Tukholmaan studion, jossa hän opettaa erilaisia hengitystekniikoita.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 1999–2000 | Hammarby | Allsvenskan | 1 | 0 | 0 | 0 | – | – | – | – | – | – |
| 2000–2001 | Moncton Wildcats | QMJHL | 44 | 11 | 38 | 49 | 147 | – | – | – | – | – |
|  | Victoriaville Tigres | QMJHL | 24 | 3 | 16 | 19 | 112 | – | – | – | – | – |
| 2001–2002 | Hammarby | Allsvenskan | 46 | 11 | 14 | 25 | 66 | – | – | – | – | – |
| 2002–2003 | Hammarby | Allsvenskan | 38 | 8 | 20 | 28 | 162 | – | – | – | – | – |
| 2003–2004 | Djurgårdens IF | Elitserien | 42 | 4 | 4 | 8 | 173 | 4 | 0 | 0 | 0 | 6 |
| 2004–2005 | Djurgårdens IF | Elitserien | 49 | 2 | 4 | 6 | 139 | 12 | 0 | 0 | 2 | 39 |
| 2005–2006 | Frölunda HC | Elitserien | 47 | 8 | 11 | 19 | 95 | 17 | 1 | 2 | 3 | 16 |
| 2006–2007 | New Jersey Devils | NHL | 76 | 2 | 9 | 11 | 61 | 6 | 0 | 1 | 1 | 6 |
| 2007–2008 | New Jersey Devils | NHL | 75 | 6 | 20 | 26 | 46 | 5 | 0 | 1 | 1 | 6 |
| 2008–2009 | New Jersey Devils | NHL | 82 | 7 | 22 | 29 | 30 | 7 | 0 | 0 | 0 | 2 | MM | 5 | 3 | 1 | 4 | 2 |
| 2009–2010 | New Jersey Devils | NHL | 40 | 2 | 2 | 4 | 18 | – | – | – | – | – |  |
|  | Atlanta Thrashers | NHL | 27 | 1 | 8 | 9 | 12 | – | – | – | – | – | OK | 4 | 0 | 0 | 0 | 12 |
| 2010–2011 | Atlanta Thrashers | NHL | 82 | 2 | 15 | 17 | 22 | – | – | – | – | – |  |
| 2011–2012 | Winnipeg Jets | NHL | 63 | 2 | 11 | 13 | 33 | – | – | – | – | – |  |
|  | Chicago Blackhawks | NHL | 18 | 1 | 4 | 5 | 0 | 6 | 0 | 3 | 3 | 0 |
| 2012–2013 | Chicago Blackhawks | NHL | 48 | 3 | 9 | 12 | 10 | 23 | 3 | 5 | 8 | 16 |
| 2013–2014 | Chicago Blackhawks | NHL | 77 | 3 | 13 | 16 | 38 | 19 | 2 | 5 | 7 | 8 | OK | 6 | 0 | 1 | 1 | 0 |
| 2014–2015 | Chicago Blackhawks | NHL | 76 | 2 | 8 | 10 | 26 | 23 | 0 | 5 | 5 | 6 |
| 2015–2016 | Dallas Stars | NHL | 82 | 4 | 17 | 21 | 26 | 13 | 1 | 2 | 3 | 2 |
| 2016–2017 | Dallas Stars | NHL | 37 | 1 | 6 | 7 | 10 | – | – | – | – | – |
|  | Chicago Blackhawks | NHL | 15 | 1 | 1 | 2 | 8 | 4 | 0 | 0 | 0 | 0 |
| 2017–2018 | Ottawa Senators | NHL | 51 | 4 | 4 | 8 | 32 | – | – | – | – | – |
|  | Philadelphia Flyers | NHL | 1 | 0 | 0 | 0 | 0 | – | – | – | – | – |
| 12 kautta | yhteensä | NHL | 850 | 41 | 149 | 190 | 372 | 106 | 6 | 22 | 28 | 46 |
| 3 kautta | yhteensä | Elitserien | 138 | 14 | 19 | 33 | 407 | 33 | 1 | 4 | 5 | 61 |

Lähteet
-------

1. 1 2 3 4 5 6  Johnny Oduya *Eliteprospects.com*. Viitattu 8.10.2010. (englanniksi)
2. ↑  Thrashers ship Kovalchuk to Devils for players, 1st rounder  4.2.2010. TSN. Viitattu 8.10.2010. (englanniksi)
3. ↑  Jets trade Oduya to Blackhawks for second, third round pick *TSN.ca*. Viitattu 28.2.2012. (englanniksi)
4. ↑  Laine, Sami: Boston suli viime hetkillä – Chicago ratkaisi Stanley Cupin huikealla tavalla *Yle Urheilu*.  25.6.2013. Viitattu 25.6.2013.
5. 1 2
6. ↑  Stanley Cup -voittaja teki täyskäännöksen – ryhtyi guruksi *www.iltalehti.fi*. Viitattu 20.9.2021.

Aiheesta muualla
----------------

* Kuvia tai muita tiedostoja aiheesta **Johnny Oduya** Wikimedia Commonsissa